Újság
A hirlapirónak az a munkája a művelődésben, ami az első ekéé az ősparlagon.

A könyvetlen népmillióknak a hirlap szállit mindennap uj gondolatokat. A hirlap szoktatja őket a betűre, olvasásra. A hirlap mozdítja ki a helyhezkötött embert gondolkodásának ki-csided posványából.
Azok a hirlap-nyalábok; amelyek hajnalonkint szerteszét szállanak az országba, a szellemi világosságnak kévékbe kötött első sugarai.
(... Ezelőtt tíz évvel gondoltam így, amikor még a vörös népboldogítóknak lapjaik nem voltak. - 1919.)

A hírlapi tárcák olyanok mint a posztószeletek a szabóknál. A szelet többnyire egy-egy értékes szövetből való, de így csak muster ohne wert.

Író és ujságíró között csak annyi a különbség, hogy az ujságíró megmártja a tollát és gondolkodik. Az író meg előbb gondolkodik és csak azután mártja meg a tollát.
Parainesisek